b'\n_START_ARTICLE_\nDistribucijski center\n_START_SECTION_\nDelitev distribucijskih centrov\n_START_PARAGRAPH_\nPoznamo preto\xc4\x8dni distribucijski centre in distribucijske centre, ki opravljajo funkcijo enakomernih dobav. Preto\xc4\x8dni distribucijski centri temeljijo na delu neposredno na nakladalno-razkladalnem obmo\xc4\x8dju ali rampah, blago se skladi\xc5\xa1\xc4\x8di na lo\xc4\x8denih platojih, intenziteta dela je lahko razli\xc4\x8dna prav tako se \xc5\xa1tevilo delavcev spreminja. Funkcija enakomernih dobav temelji na avtomatizaciji in visokimi regali, oprema je visoko tehnolo\xc5\xa1ka, sprejem in oddaja blaga pa ra\xc4\x8dunalni\xc5\xa1ko vodena. \xc5\xa0tevilo delavcem je po navadi enakomerno prav tako prihodi in odhodi na nakladalno-razkladalnih rampah, saj je vse vnaprej predvideno.\n_START_SECTION_\nPreteklost in sedanjost\n_START_PARAGRAPH_\nDistribucijski center je imel v preteklosti vlogo premagovanja razlik v povpra\xc5\xa1evanju in ponudbi, skladi\xc5\xa1\xc4\x8denja, oblikovanja zalog in dostave, v sedanjosti pa so distribucijski centri dosti bolj kompleksni in so povezani s celotno oskrbno verigo od za\xc4\x8detka do konca, vedno ve\xc4\x8d je pribli\xc5\xbeevanja kon\xc4\x8dne proizvodnje kupcu, zato se tudi same proizvodnje in distribucijski centri selijo na trge, kjer je ve\xc4\x8d povpra\xc5\xa1evanja in se s tem hitreje prilagodijo zahtevam povpra\xc5\xa1evanja._NEWLINE_Dejavnost distribucijskih centrov je pod vedno ve\xc4\x8djimi pritiski. \xc4\x8cas in stro\xc5\xa1ki so najpomembnej\xc5\xa1i. Vitke oskrbne verige te\xc5\xbeijo k zni\xc5\xbeevanju stro\xc5\xa1kov prekladanja in skladi\xc5\xa1\xc4\x8denja blaga, na drugi strani pa visoki stro\xc5\xa1ki energnetov pove\xc4\x8dujejo variabilne stro\xc5\xa1ke. Prav tako je v distibucijskih centrih pomemba tehnolo\xc5\xa1ka oprema, ki je \xc4\x8dedalje bolj zapletena ter infrastruktura, kar pove\xc4\x8duje fiksne stro\xc5\xa1ke.'